Agelmim n Ḍaya deg Tamesgida (Lemdeyya)
Agelmim n Ḍaya yezga-d deg yedraren n Tamesgida, 12 n yikilumitren deg ugafa (nord) n temdint n Lemdeyya, deg yiwen n wemkan icebḥen aydeg agama (nature) yufa iman-nnes, yerna d amkan ayseg nezmer ad d-nwali akk ccbaḥa n tmiwa ay d-yezzin fell-as. Agelmim-a d yiwen seg yimukan yettseḥḥiren lbal n wemdan, yerna timucuha ay d-ḥekkun fell-as kecment ula deg umezruy n leeṛac-nni iqburen ay izedYen idraren-a ucbiḥen n Waṭlas.
Agelmim n Ḍaya ad t-naf deg yidis agmuḍan (acerqi) n tqacuct n wedrar n Muẓaya (win umi YYaren, ass-a “adrar n Tamesgida”). Win ara ibedden deg wemkan-nni, yezmer ad d-iwali akk aḥric n ugafa (nord) n uzaYar n Mettijet, ma yemmuqqel Yer wegmuḍ (ccerq), ad iẓer iYzer n Buṛumi ed wasif n Ceffa, ma yezzi Yer wenẓul (sud), ad iẓer anekcum n temdint n Lemdeyya ; ma yezzi Yer utaram, d iYzer n wasif n Ḥerbil akked weḥric seg wasif n Cclef ara as-d-ibanen.
Agelmim n Ḍaya yesea tajumma (superficie) n 2 n yiqeṭṭaren, yerna tezzi-d fell-as teẓgi n yisekla imeqranen ay yekkan i lqern deg tudert-nsen, ad naf gar-asen tisufa, tiggitin, ulmu, axerrub, adari (érable champêtre), azumbi, tizemrin akked yinijjel.
Tiẓgi-a tameṛkantit teqqel d tanezduYt n talwit i waṭas n yegḍaḍ, gar-asen abellirej amellal, anemmanu (courlis), agaref n yilel (cormoran), amsasay (grue), imieṛuf, afalku, ed waṭas n leṣnaf n yisuṭṭaḍen (mammifères) am yiddawen, iwtal, uccanen, tatwin ed yefker aberqemmuc.
Amkan-a snulfan-d fell-as medden aṭas n teḥkayin ed tmucuha, ttemseḥkun-tent seg tsuta Yer tayeḍ. D aya ay yejjan agelmim n Ḍaya ad yili d amkan imqeddes deg lbal n waṭas n yimezdaYen n tama-a, yerna ttamnen zemrent ad d-ḍrunt, deg-s, temkerriwin (lmuejizat) akked tYawsiwin tifelgamanin (surnaturelles).
Tamacahut mechuṛen akk Yef ugelmim n Tmesgida d tin ay d-leqḍen kra n yiserdasen ifṛensisen seg yiles n yimezdaYen n tama-a. Γef leḥsab-nsen, deg lqern wis 12, yusa-d yiwen n wergaz isem-nnes Ssi Muḥemmed Bu Caqur, akken ad yezdeY deg tama n Muẓaya, dYa yufa-d leeṛac n tama-nni zgan ttnaYen gar-asen.
Ssi Muḥemmed yeqdec acḥal n yiseggasen akken ad yessemṣalaḥ gar leeṛac-nni yemseedawen, sakkin, iga-asen timlilit sdat yedraren n Waṭlas. I wakken ad asen-yerr tajmilt Yef wemṣalaḥ-nsen, iṛeggem-asen ad asen-yerr tamurt-nsen d tagilalt (fertile), dYa yeddem acaqur-nnes, iwet yes-s adrar, dYa yegguffee-d seg-s uḥemmal n waman ay yesbezgen akk azaYar n Mettijet. Asif-nni ay d-yeffYen seg wedrar-nni semman-as “Asif n Ceffa” (asif n ḥellu), imi aman-nnes llan zemren ad sseḥlun imir-nni kan lejruḥ n widak ay ijerḥen seg yimenYiyen ay d-yellan gar leeṛac-nni.
Mi qqlen leeṛac-nni Yer tuddar-nsen, rnan ttren seg Ssi Muḥemmed ad ten-ieawen akken ad terbeḥ tfellaḥt-nsen n waḍil (imi ay llan sfulluḥen aṭas aḍil deg tama-nn). Ssi Muḥemmed yezdeY deg wedrar n Tamesgida, yerna yumeṛ imezdaYen n tama-nni ad as-d-ssalayen, yal taṣebḥit, tacmuxt n waman akken ad tt-yessenYel Yef tqacuct n wedrar-nni. DYa, Yef leḥsab n tmacahut-a, akka ay d-yennulfa ugelmim n Ḍaya, yerna aman-nnes werjin ttkawen, zgan ggten ula deg talliyin n takewt aydeg yettYar kullec.
Agelmim-nni yeqqel d amkan ay d-ttzuṛun waṭas n medden deg tama-a, ladYa wid ay yettnadin ad ḥlun seg waḍḍanen ay sean. DYa llan, yal aseggas, mi qrib d takerza neY d tamegra, ad ddun lYaci Yer tqacuct n wedrar n Tamesgida, ad bdun ad eemṛen amkan-nni yerna ad ccaṛen 500-nni n tecmuxin ay yersen sdat uẓekka n lewli Ssi Muḥemmed Bu Caqur.
Seg wasmi ay tuwey Ldzayer azarug-nnes (indépendance) arma ay d tagara n yiseggasen n 1980, yeqqel ugelmim n Tamesgida d amkan wuYur d-ttasent twaculin ed yilemẓiyen akken ad merrḥen, ad sgunfun, ad qqimen i tasmuḍi n ugelmim-nni neY ad sriḥen lhawa zeddigen n wedrar.
TaYbalut: http://dt-medea.com/index_fr.html
Tasuqilt : Omar Mouffok (Tiddukla Tadelsant Imedyazen – www.imedyazen.com)
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn srd_Latn kab_Latn